ԱՄՓՈՓԱԹԵՐԹ 
«Հայաստանի Հանրապետության կառավարության 2019 թվականի հուլիսի 4-ի N 922-Լ որոշման մեջ փոփոխություններ և լրացումներ կատարելու մասին» Կառավարության որոշման նախագծի կապակցությամբ շահագրգիռ մարմինների կողմից արված դիտողությունների և առաջարկությունների վերաբերյալ
	1. Արդարադատության նախարարություն
	16.08.2021թ.

	
	N 01/27.2/25029-2021

	1. Հիմք ընդունելով «Նորմատիվ իրավական ակտերի մասին» օրենքի 1-ին հոդվածի 2-րդ մասում ամրագրված կարգավորումները՝ Նախագիծն անհրաժեշտ է համապատասխանեցնել «Նորմատիվ իրավական ակտերի մասին» օրենքի 34-րդ հոդվածի 2-րդ մասի պահանջներին, այն է՝ նորմատիվ իրավական ակտում փոփոխություն կամ լրացում կարող է կատարվել միայն նույն տեսակի և բնույթի նորմատիվ իրավական ակտով:
	Ընդունվել է

	 2. Նախագծի նախաբանում «Նորմատիվ իրավական ակտերի մասին» օրենքի 33-րդ հոդվածի 1-ին մասին կատարված հղումն անհրաժեշտ է վերանայել՝ նկատի ունենալով այն հանգամանքը, որ «Նորմատիվ իրավական ակտերի մասին» օրենքի 33-րդ հոդվածի 1-ին մասում ամրագրված կարգավորումները վերաբերվում են նորմատիվ իրավական ակտում փոփոխություն կատարելուն, մինչդեռ Նախագծով առաջարկվում է ՀՀ կառավարության 2019 թվականի հուլիսի 4-ի N 922-Լ որոշման մեջ կատարել լրացում:
	Չի ընդունվել
Որոշման նախագծի 1-ին ենթակետի և 2-րդ ենթակետի <<ա>> պարբերության համաձայն որոշման մեջ կատարվում են նաև փոփոխություններ:

	2. Ֆինանսների նախարարություն
	04.08.2021թ.

	
	N 01/18-5/12351-2021

	Նախագծերի վերաբերյալ առաջարկություններ չունենք` նկատի ունենալով որ Նախագծերով ՀՀ զինված ուժերում նախատեսվող կառուցվածքային և կազմհաստիքային փոփոխությունները չեն հանգեցնի ՀՀ 2021 թվականի և հետագա տարիների պետական բյուջեներից լրցուցիչ ֆինանսական միջոցների հատկացման անհրաժեշտության:
	Ընդունվել է

